Document ID: 32001D0040

Komission päätös,
tehty 22 päivänä joulukuuta 2000,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta
(tiedoksiannettu numerolla K(2000) 4086)
(ETA:n kannalta merkityksellinen teksti)
(2001/40/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 annetun neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 2 kohdan,
sekä katsoo seuraavaa:
(1) Komission päätöksessä 97/296/EY(3), sellaisena kuin se on viimeksi muutettuna päätöksellä 2000/674/EY(4), luetellaan maat ja alueet, joista kalastustuotteiden tuonti ihmisravinnoksi on sallittua. Liitteessä olevassa I osassa luetellaan erityisen päätöksen soveltamisalaan kuuluvat maat ja alueet ja II osassa ne, joita koskee päätöksen 95/408/EY 2 artiklan 2 kohta.
(2) Komission päätöksissä 2001/36/EY(5), 2001/39/EY(6), vahvistetaan erityiset tuontia koskevat edellytykset Jamaikasta ja Tsekistä peräisin oleville kalastus- ja vesiviljelytuotteille. Jamaika ja Tsekki olisi tämän vuoksi lisättävä liitteessä olevan I osan luetteloon.
(3) Koska Saint Vincent ja Grenadiineihin tehdyn tarkastusmatkan aikana havaittiin vakavia puutteita, kalastustuotteiden tuontia tästä maasta ei pitäisi sallia ja sen vuoksi maa olisi poistettava liitteen luettelosta.
(4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/296/EY liite tämän päätöksen liitteellä.
2 artikla
Tämä päätös tulee voimaan 60 päivää sen jälkeen, kun se on julkaistu Euroopan yhteisöjen virallisessa lehdessä.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 2000.

Labels: 0
3
5
6